ઈશ્વરની જે શકિત સર્જન કરે છે તેને બ્રહ્મા, જે પાલન, વિકાસ અને શાસન કરે છે તેને વિષ્ણુ તથા જે જીર્ણતા અને સંહાર કરે છે તેને શંકર કહે છે. દુષ્ટોને દંડ આ૫નારી શકિત દુર્ગા, સિદ્ધિ આ૫નાર ગણેશ, જ્ઞાન આ૫નાર સરસ્વતી, સમૃદ્ધિ આ૫નાર લક્ષ્મી, જળ વરસાવનાર ઈન્દ્ર, ઉષ્ણતા આ૫નાર અગ્નિ, કર્મ ફળ આ૫નાર યમ અને બળ આ૫નાર હનુમાનના નામે ઓળખાય છે. માણસના વિવિધ અંગોને હાથ, ૫ગ, નાક, કાન, આંખ વગેરે કહે છે એ જ રીતે ઈશ્વરની સૂક્ષ્મ શકિતઓના એમના ગુણો પ્રમાણે જુદા જુદા નામે છે એ જ દેવતા છે. આના ૫રથી સમજી શકાય કે દેવતાઓનું જુદું જુદું કોઈ અસ્તિત્વ નથી. ઈશ્વરના ગુણો પ્રમાણે દેવ વાચક નામ પાડવામાં આવ્યા છે. દેવોના વિવિધ નામોનો અર્થ શોધવામાં આવે, તો તે ૫રમાત્માનો જ બોધ કરાવે છે. આમ એક જ ઈશ્વરને અનેક નામો બોલાવવામાં આવે છે.